CELEX: C2004/300/100
Language: et
Date: 2004-12-04 00:00:00
Title: Kohtuasi T-411/04: Jean-Paul Keppenne 6. oktoobri 2004. aasta hagi Euroopa Ühenduste Komisjoni vastu

4.12.2004   
            
            
               ET
            
            
               Euroopa Liidu Teataja
            
            
               C 300/51
            
         Jean-Paul Keppenne 6. oktoobri 2004. aasta hagi Euroopa Ühenduste Komisjoni vastu
   (Kohtuasi T-411/04)
   (2004/C 300/100)
   Kohtumenetluse keel: prantsuse
   Jean-Paul Keppenne, elukoht Etterbeek (Belgia), esitas 6. oktoobril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Paul-Emmanuel Ghislain.
   Hageja palub esimese astme kohtul:
   
               —
            
            
               tühistada komisjoni otsus mitte tõsta hagejale 2003. aasta töötajate hindamise raames määratud peadirektoraadi eelispunktide hulka ja mitte edutada hagejat 2003. aasta ametialase edutamise raames palgaastmele A5, samuti tühistada ametisse nimetava asutuse otsus vastuseks hageja nõuetele (R/673/03 ja R/716/03);
            
         
               —
            
            
               kohustada komisjoni maksma hagejale moraalse kahju hüvitisena 3 000 eurot;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Käesolev hagi on järjeks kohtuasjas T-272/04 esitatud hagile, millega vaidlustati vaikimisi otsus lükata tagasi sama hageja poolt esitatud nõue. Lõpuks tegi ametisse nimetav asutus nõude tagasi lükkamise kohta selgesõnalised otsused ja just nende otsuste tühistamist käesolevas asjas nõutakse.
   Oma nõude toetuseks väidab hageja, et kõnealune otsus sisaldab endas varjatud sanktsiooni tema vastu, seoses tema ajutise üleviimisega tööandja huvides teisele teenistuskohale Euroopa Kohtus, ega arvesta kohasel viisil tema teenetega.
   Hagiavalduses esitatud õiguslike põhjenduste kohaselt on rikutud on hindamise ja edutamise reegleid, diskrimineerimiskeeldu ja proportsionaalsuse põhimõtet, samuti esineb väidetavalt võimu kuritarvitamine.